**Rekonstrukcija i dogradnja školske zgrade i izgradnja školske sportske dvorane Osnovne škole Svetvinčenat za potrebe uvođenja jednosmjenske nastave**

**Cilj projekta:** Svrha projekta je unaprijediti kvalitetu obrazovanja i obrazovnih ishoda učenika s područja Općine Svetvinčenat kroz uvođenje jednosmjenske nastave i stvaranje uvjeta za provođenje cjelodnevne škole u OŠ Svetvinčenat i OŠ Juršići. Projektom su predviđene aktivnosti rekonstrukcije i dogradnje postojećih prostorija OŠ Svetvinčenat, izgradnje školske sportske dvorane te izgradnje školskih vanjskih igrališta, zajedno s nabavkom opreme. Na taj način proširit će se postojeći infrastrukturni kapaciteti OŠ Svetvinčenat te osigurati potreban školski prostor za rad škole s 8 razrednih odjela, što će omogućiti uvođenje nastave u jednoj smjeni za učenike OŠ Svetvinčenat i OŠ Juršići.

**Korisnik:** Istarska županija

**Partneri:** Općina Svetvinčenat, Osnovna škola Svetvinčenat

**Razdoblje provedbe projekta:** 13. 8. 2022. - 13. 3. 2026.

**Ukupna vrijednost projekta:** 4.374.243,67 EUR

**Bespovratna sredstva** iz NPOO 2021.-2026.: 3.723.989,20 EUR

**Rezultati projekta:** Osigurani infrastrukturni i materijalni kapaciteti za uvođenje jednosmjenske nastave u OŠ Svetvinčenat i OŠ Juršići, odnosno rekonstruirane i opremljene postojeće prostorije OŠ Svetvinčenat, izgrađeni i opremljeni školska sportska dvorana i vanjska školska igrališta.

Projekt financira Europska unija kroz NextGenerationEU, odnosno Nacionalni plan oporavka i otpornosti RH 2021.-2026.